Pittsburgh

Pittsburgh je druhé najväčšie mesto v Pensylvánii v Spojených štátoch a sídlo Allegheny County. Pôvodne bolo známe ako oceľové hlavné mesto sveta, v poslednom polstoročí sa vyvinulo z priemyselnej metropoly na popredné mesto v medicíne, technológiách a finančných službách. Nachádza sa na sútoku troch riek v strede Allegheny County. Metropolitná oblasť Pittsburghu pozostáva z miest Allegheny, Armstrong, Beaver, Butler, Fayette, Washington County a Westmoreland County. Samotné mesto má rozlohu 151 km² a približne 305-tisíc obyvateľov, celá metropolitná oblasť má takmer 2,1 milióna obyvateľov.

 Obyvateľstvo 
Medzi najväčšie belošské etnické skupiny patria Nemci (19,7%), Íri (15,8%), Taliani (11,8%), Poliaci (8,4%) a Angličania (4,6%). Mesto má jednu z najväčších talianskych a ukrajinských komunít a najväčšiu chorvátsku a slovenskú komunitu v USA.
Podľa rasy žije v meste 68 % Belochov, 25,2 % Afroameričanov a 4,4 % Ázijčanov.

 Slováci 

V Pittsburghu a okolí žije veľká komunita slovenských prisťahovalcov . V žiadnom meste v USA nežije toľko Slovákov ako v Pittsburghu. V 90. rokoch 19. storočia prišlo do tejto oblasti približne 100 000 Slovákov.  Krajina v okolí pripomínala rodné Slovensko. Po usadení vytvorili spoločenstvá a organizácie, kde mali vlastné školy, kostoly a spoločenské kluby. V roku 1920 bolo v meste Pittsburgh 28 slovenských rímskokatolíckych kostolov a 15 luteránskych a pravoslávnych chrámov. Niektoré organizácie fungujú dodnes a zachovávajú tradície. Dňa 22. júla sa v meste koná „slovenský deň“. 

Medzi známych Slovákov, ktorí tu žili, patrili: 
 Andy Warhol, umelec
 Joseph Matthew Gaydos, prvý Slovák zvolený do snemovne reprezentantov Spojených štátov 

 Partnerské mestá 
Pittsburgh má uzavreté partnerstvo s viacerými mestami:
  Astana, Kazachstan
  Hamilton, Kanada
  Bilbao, Španielsko
  Charleroi, Belgicko
  Đà Nẵng, Vietnam
  Doneck, Ukrajina
  Fernando de la Mora, Paraguaj
  Karmiel, Izrael
  Matanzas, Kuba
  Misgav, Izrael
  Ostrava, Česko
  Prešov, Slovensko  Novokuzneck, Rusko
  Terrassa, Španielsko
  Saarbrücken, Nemecko
  Saitama, Japonsko
  San Isidro, Nikaragua  
  Sheffield, Spojené kráľovstvo  
  Skopje, Severné Macedónsko
  Sofia, Bulharsko
  Wu-chan, Čína
  Záhreb, Chorvátsko
  Rijeka, Chorvátsko

 Referencie 

 Iné projekty 

 Pozri aj 
 Pittsburská dohoda


Kategória:Mestá v Pensylvánii

Kategória:Prístavné mestá v USA